Timothy Kieswetter - Gesonde Seks Blog - Page 14
Hier's my probleem met die "SEKS VOOR DIE HUWELIK AS SONDE" boodskap
Die selfbeeld en selfvertrou van daardie kind,... WEG!
...EN DIT IS JY!
Kom in aanraking met jou vroulikekant
Elke man het 'n vroulikekant aan hom. Sommige s'n is net meer dormant as ander, waar ander mans s'n heeltemal oor ontwikkel is en dit voel asof jy hom net wil klap! Die waarheid is om 'n gesonde gebalanseerde man te wees, MOET jy aandag aan jou vroulikekant gee en hier's hoe...
Die uiterlike skoonheid-kant
Die vrou is beskou as die mooier geslag, maar is dit omdat God die vrou mooier gemaak het of is dit omdat die vrou meer tyd voor die spieël spandeer?
Daar is niks fyntjies aan 'n man wat ingestel is op sy eie voorkoms nie. Die idee dat mans rof en onbeskof moet wees om man te wees, is al lankal nie meer die algemene aanvaarde stereotiepe nie. Maar self versorging is nie iets was natuurlik na baie mans kom nie. So hier is so paar wenke hoe jy meer met jou uiterlike skoonheid-kant mee aanraking kan kom.
Basiese higiëne – Soggens en saans tandeborsel, skeer, deodorant, eenmaal per dag stort of bad en skoonklere elke dag aantrek. (En om te ruik aan gister se onderbroek om te sien of jy dit weer kan aan trek, kwalifiseer nie as skoonklere nie!)
ManiPedi – Vir die meeste mans klink dit soos daardie sexy sektariese van James Bond, maar in werklikheid is dit maar net om jou hande en voete te versorg. Hou jou naels kort geknip (moenie byt of skeer nie), en smeer maar tog so af en toe 'n bietjie room sodat dit nie vir jou vrou soos skuurpapier voel wanneer jy aan haar vat nie.
Die innerlike emosionele-kant.
Natuurlik is dit nie net die uiterlike skoonheid van die vrou wat haar so aantreklik maak nie, dit is ook haar innerlike skoonheid. Met ander woorde haar emosionele-kant. Dit het dalk gewerk vir vorige generasies mans om soos onemosionele buffels op te tree, maar vandag se vrou verwag meer van hulle mans. Hulle verlang na 'n man wat nie bang is om sy emosies te wys nie. (En ek praat nie hier van die tipe emosies wat die man kry wanneer hy kwaad raak vir sy vrou nie.)
So hier is so paar emosies wat jy met meer trots met jou vrou kan deel.
Blydskap – Ek sal graag wil glo dat die meeste mans nog gelukkig is met hul keuse van huweliksmaat. In daardie geval moet ons meer ons blydskap en geluk aan ons vrouens verkondig. "Liefie, ek is so bly jy is myne." "Skatlam, my hart sing van pure vreugde dat jy my lewe verryk."(Of as jy 'n beginner is "Susan [Naam van vrou] ek is tevrede")
Bang – Tensy jou naam Clark Kent is, is dit veilig om te vermoed jy's bang vir iets. Baie maal probeer ons so sterk voorkom dat ons in ons binneste opgevreet word met vrese en stres. Wees man genoeg en praat met jou vrou oor dit wat jou bang maak. (En ek praat nie hier van bang vir inbraak of toekoms van die land nie.) Deel jou emosionele vrese met jou vrou. "Liefie, ek is bang dat ek nie my werk gaan behou en dan nie vir ons genoeg kan voorsien nie." "Skatlam, ek is bang ek is nie goed genoeg vir jou nie." (Of as jy 'n beginner is "Susan [naam van vrou] ek is bekommerd."]
Hartseer – Hierdie is die emosie wat die meeste mans die meeste probeer wegsteek. Want hierdie emosie word meeste kere gedemonstreer deur trane. En ons almal was van jonks geleer, mans huil nie! Een van die kortste verse in die Bybel is Johannes 11:35 "Jesus het gehuil." Want met trane is woorde nie nodig nie. (Of as jy 'n beginner is. Gaan sny 'n ui!)
Eintlik is dit maar net menswees om in aanraking te kom met jou vroulike-kant.
Sukkel jy om weg te doen met al die macho man-wees dinge? Is jy die beste man wie jy kan wees vir jou vrou en kinders? Lees 'n bietjie meer oor ons e-Kursus spesifiek ontwikkel vir mans wat beter mans wil wees. http://www.gesondeseks.co.za/index.php/e-kursusse/31-seuntjie-tot-man
Is jy een van die manne?
Elke man het 'n manne-kring nodig, maar ongelukkig is dit een van die eerste dinge wat moet uit, wanneer daar 'n vrou in die man se lewe kom.
Die broodnodige 'manne-kring'
Die man soos die vrou is 'n sosiale mens en het die interaksie en aanvaarding nodig van jou 'peers'. Ons het 'n valse prentjie en idee van wat 'n huwelik veronderstel is om te wees. Jou huweliksmaat kan nie aan al jou sosiale behoeftes voldoen nie, maak nie saak hoe lief julle vir mekaar is nie. Die man het nodig om in 'n kring van ander mans te kan staan en sy kop hoog hou. Die man se selfbeeld, is die steenpilaar waarop sy hele manlikheid, lewe en familie rus. En een van die vinnigste maniere hoe ons ons selfbeeld bepaal is deur om te kyk en vergelyk. (Vrouens doen dit ook!)
Dit is so dat sommige mans meer sosiaal is as ander, maar die werklikheid van die saak is, ons almal het 'n manne-kring nodig.
Hoe vind jy 'n goeie manne-kring?
Daar is so paar riglyne wat ons hier kan help.
Verstaan dat die groep jou gaan beïnvloed meer as wat jy die groep gaan beïnvloed.
Kyk na die leier van die groep? Hoe lyk sy huwelik?
Dra hierdie manne-kring of vriende jou vrou se goedkeuring?
Is die aktiwieteite wat julle saam geniet heilsaam?
Wanneer jy agterkom dat die manne-kring wat jy tans in staan nie voordelig is vir jou nie, moenie net alle sosiale aktiwiteite wegskuif en jouself oortuig dat jy beter is op jou eie nie. Nee, ons het klaar gesien ons het almal 'n manne-kring nodig.
Die kerk is altyd 'n goeie plek om te begin soek vir 'n nuwe manne-kring. Mans van julle selgroep kan reël om saam sport te kyk en 'n braai te geniet. As jy sportief is, vind 'n sportklub of begin jou eie klein tennis, muurbal of gym manne-kring.
Beïnvloed jy die kring of die kring jou?
Wat soveel maal gebeur is dat hierdie sosiale noodsaaklikheid vir die man vinnig sy ondergang beteken. Die groep manne waarmee jy jouself mee assosieer, of dit nou werkskolegas is, of ou skoolvriende, het 'n groter invloed op jou as wat jy dalk op hulle mag hê.
En omdat die nommer een behoefte van die mens is om aanvaar te word en nie om 'n leier te wees nie, is die kanse dat jy dinge gaan doen om 'in' te wees by die groep groter as om by jou eie morele kompas te bly.
Wanneer ek mans sien in my spreekkamer dan is een van my eerste vrae nadat ons gesels het oor 'mamma en pappa' natuurlik, "Vertel vir my van jou vriende?" Die wortel oorsaak van die meeste mans se gedragsprobleme lê gewoonlik by die vriendekring.
Die Bybel praat tog hiervan in Psalm 1:1 "Gelukkig is die mens wat nie loop volgens goddeloses, of staan op die pad van sondaars of sit in die vergadering van spotters nie." Let op die progressie van loop, staan en sit. Eers 'loop' jy saam met pelle en doen dinge wat jul saam geniet. Later 'staan' jy stil en deel grappies en inligting. Die 'sit' praat van sienswyses wat na jou toe deurdring en dat jy soos die groep begin glo. 'n Groep het neiging om jou sterker en sterker te beïnvloed.
So maak seker die manne-kring waarin jy loop, staan of sit, een is wat jou lewe positief beïnvloed en nie net daar is om 'n sekere leemte van aanvaarding te vervul nie.
Wonder jy ooit oor die manne genoem in die Bybel? Abraham, Dawid, Salomo? Het hulle ooit gesukkel met hulle seksualiteit en wat het die Bybel daaroor om te sê? - Ja, maak seker jy lees my boek "Wat Adam my van seks geleer het". Om meer te lees gaan na http://www.gesondeseks.co.za/index.php/boeke
Moses trou met 'n swart vrou en sy familie is boos!
Getroud met iemand van 'n ander kleur
"Mirjam en Aäron het vir Moses aangespreek oor die Kussitiese vrou wat hy gevat het, want hy het met 'n Kussitiese vrou getrou." - Numeri 12:1
Moses het met Sippora, 'n vrou van 'n ander ras, getrou. Ons Suid-Afrikaners weet veral watse herrie so iets sal laat ontstaan! Moses was 'n Hebreër gewees, maar hy het as 'n Egiptenaar groot geword. Toe die Egiptenare die Hebreërs, of altans die Israeliete, as slawe geneem het, het Moses effens van 'n identiteitskrisis ontwikkel. Hy was nie seker wie hy was of waar hy hoort nie.
Terwyl hy nog in Egipte gebly het, het hy gesien hoe 'n Egiptenaar een van die Israeliete aanrand. Moses het dadelik ingeklim om te help en het die Egiptenaar doodgeslaan. Moses het besef dat hy nie meer welkom in Egipte is nie, en het na die land van die Midianiete gevlug waar hy vir Sippora ontmoet en met haar getrou het. God het later jare vir Moses geroep om terug te keer Egipte toe om die Israeliete uit slawerny te bevry. Ons almal ken die verhaal van die tien plae, die uittog uit Egipte en die trek deur die Rooi See.
Wat wel minder bekend is, is die uitval wat Moses met sy broer en suster gehad het in Numeri 12 omdat hy met 'n volksvreemde vrou getrou het. Sommige teoloë vermoed dat hierdie Kussitiese vrou nie Sippora was nie, maar sy tweede vrou. Richard Davidson skryf in sy boek The flame of Yahweh: Sexuality in the Old Testament, dat Sippora wel die Kussitiese vrou was. Orals in die Bybel word Sippora op haar naam genoem behalwe in Numeri 12 waar sy as die Etiopiese vrou beskryf word (KJV).
God was nie tevrede met Mirjam se uitbarsting oor Moses se vrou se velkleur nie en het haar met melaatsheid gestraf wat haar vel so wit soos sneeu laat word het. Dis nogal ironies as jy dink haar straf vir rassistiese opmerkings is 'n afskuwelike velsiekte.
Dit was vir Mirjam 'n groot onsteltenis dat Moses met iemand van 'n ander ras getrou het. God is geen aannemer van persoon of velkleur nie, maar Mirjam het duidelik haar vooroordele gehad. God het nie 'n probleem gehad met die feit dat Moses met 'n swart vrou getroud was nie.
Van kleins af moes Moses konstant evalueer wie en wat hy was. Was hy 'n Israeliet of was hy 'n Egiptenaar? Waar pas hy in? Maar Moses het deur God se genade sy identiteit in God gevind eerder as in sy velkleur of sy kultuur. Dit het nie vir hom saak gemaak of hy nou as Hebreër, Egiptenaar of Midianiet geklassifiseer is nie.
Mirjam het egter vir Sippora as 'n bedreiging gesien as gevolg van die invloed wat sy op Moses gehad het. Sy was dalk jaloers omdat Sippora die een was na wie Moses gegaan het vir raad. Sy het dalk gevoel dat sy eintlik dit verdien om die grootste inspraak in haar broer se lewe te hê. Sy het hom grootgemaak en hom alles geleer wat hy geweet het. As gevolg van Mirjam se swak selfbeeld en inhibisies, het sy rede gesoek om vir Sippora sleg te sê. En wat beter manier was dit nie om Sippora sleg te maak deur afbrekend na haar kultuur en velkleur te verwys nie?
God sien alle mense dieselfde, maak nie saak watter kleur jou vel is of wat jou kultuur is nie. Ek hou so baie van die verhaal in Markus 1:40 waar Jesus die melaatse man gesond gemaak het. Jesus het Sy hand na die melaatse man uitgesteek en hom aangeraak. Dit was absoluut verbode gewees om eers naby aan 'n melaatse te kom, wat nog te sê van aan hom raak! Maar Jesus kyk nie vas in die uiterlike nie, Hy gee nie om hoe jy lyk, watter ras jy is of selfs watse siekte jy het nie. God stel net belang in hoe jou hart lyk! Moses was presies dieselfde, dit het nie vir hom gegaan oor watse kleur Sippora was nie; hy het haar hart raakgesien en halsoorkop op haar verlief geraak.
Sien en behandel jy mense van ander rasse asof hulle melaats is?
Interrassiële-verhoudings is beslis aan die toeneem in Suid-Afrika na die einde van apartheid. Maar baie mense beskou dit steeds as 'n aversie en party dink dat dit selfs 'n sonde is wat God haat. Interrassiële verhoudinge dra dalk nie jou goedkeuring weg nie, maar dit beteken nie dat God dit as sonde beskou nie.
Navorsing het getoon dat die interrassiële-huwelike 'n laer skei-syfer het as huwelike tussen mense van dieselfde ras. Voordat 'n wit-en-swart paartjie met mekaar trou, moet hulle baie seker van hul liefde vir mekaar wees. Met al die sosiale en kulturele uitdagings wat op hulle wag, moet hulle liefde vir mekaar baie sterker wees as 'n huwelik waar die paartjie van dieselfde ras is.
God straf Miriam se rassistiese gedrag met melaatsheid – 'n vel siekte.
Wetenskaplike navorsing bewys dat interrassiële -huwelike 'n laer skei-syfers het as dieselfde-ras-huwelike.
Indien is 'n uittreksel van my boek "Wat Adam my van Seks geleer het" wat jy kan koop vanaf www.gesondeseks.co.za of by enige Gospel Direct winkel
 Eksodus 2:2
 Eksodus 2:10
 Eksodus 2:21
 Richard M. Davidson's, The Flame of Yahweh: Sexuality in the Old Testament, Bl.189-191
 Numeri 12:10
 Romeine 2:11
 Navorsing deur Thomas P. Monahan, gepubliseer deur die Universiteit van Noord-Carolina drukkery, het in die staat Iowa gevind dat interrassiële-huwelike, waar 'n swart man met 'n wit vrou getroud is, 'n laer skei-syfer het as homogene-huwelike.
gesondeseks So tussen deur al my grappies en agter al my props vind jy soms sulke waarhede: "Baie dankie vir die insig wat jy… https://t.co/vw1X7jNO5K
gesondeseks 5 Junie - SOLD OUT 8 Junie - SOLD OUT 12 Junie - SOLD OUT 21 Junie - SOLD OUT — feeling grateful
gesondeseks Volgende 3 shows UITVERKOOP Mosselbaai vanaand Maandag en Dinsdag George.
gesondeseks Uitenhage vanaand SOLD OUT! Eerste keer in 12jaar dat die teater 'n maand voor die tyd uitverkoop. Hulle sê vir my… https://t.co/AyxejeGGRr
verkrag Die Naakte Feite puberteit ouerskap verkragting Mentorskap e-Kursus selfbeeld Porn Boeke vrese molestering Congratulations skreeu seks lus orale seks selfbewus cheating seksvoorligting jaloesie Vadersdag libido kinders scripture verse Tieners stilstuipe Thank You Die Stripshow produksie theology premature ejakulasie bly kalm Kommunikasie lae libido Gesonde Huwelik intimiteit paklase emosies skei pornografie seksuele misdaad Ontbyt in die bed en Seks in die kombuis affair blow job seks verslawing egskeiding kieswetter vergifnis Masturbasie CUM boekwinkels rape religion Wat Adam my van Seks geleer het social media